jkorsvik/nowiki_second_scrape_merged huggingface dataset:
Xiao Jing Cheng

Xiao Jing Cheng (kinesisk: 孝静成皇后博尔吉济特氏,  Xiao Jing Cheng huanghou, født 19. juni 1812 i Horqin i dagens Indre Mongolia i Kina, død 21. august 1855 i Beijings gamle keiserlige sommerpalass) var en kinesisk keiserinne, gift med  Daoguang-keiseren, mor til Prins Gong og stemor til Xianfeng-keiseren. 

Xiaojing ble født som datter av Hualianga fra Borjigit-klanen og ble gitt som konkubine til Daoguang-keiseren i Den forbudte by mens han ennå var tronfølger. I 1820 ble han keiser. Hun fødte tre sønner og én datter og fikk tittelen «Verdige fru Jing» og senere «keiserlig gemalinne Jing». Da keiserinne Xiao Quan Cheng døde i 1840 ble Xiaojing overhode for keiserens konkubiner og fostermor til tronfølgeren Xianfeng. 
Da Daoguang-keiseren døde og Xianfeng ble keisere i 1850 ble Xianjing, ettersom både den forrige keisers keisarinne og den nye keiserens biologiske mor var døde, i første rang blant den forrige keisers enker, og hun fikk tittelen «Sunne og moderlige keiserlige nådige enkegemalinne». Som hoffets «førstedame» utvalgte hun i 1852 dee nye keiserens hustruer og konkubiner. Blany dem var den nye keiserinne Cian og Cixi. I  1855 ble hun alvorlig syk, og Xianfeng-keiseren gav henne da tittelen enkekeiserinne. Hun døde senere samme år, og fikk posthumt tittelen keiserinne.
Grunnrute

En grunnrute er et kollektivtrafikkselskaps rutetilbud på hverdager utenom rushtidene, for eksempel «Det foreslås at man går over på 10 minutters grunnruter, som igjen vil gi 5-minutters avganger på store deler av nettet.». Når en snakker om en rutes avgangsfrekvens, f.eks. at «T-banen i Oslo har kvartersruter», gjelder dette vanligvis grunnruten. Betegnelsen brukes bare for stive ruter, altså ruter med regelmessige intervaller mellom avgangene. For andre ruter, som Vys togrute Oslo S–Trondheim, er det meningsløst å snakke om grunnrute. Det samme gjelder for rene rushtidsruter.
Stive ruter ble først innført på lokalstrekninger med hyppige avganger, f.eks. trikkeruter. Slike rutetider er lette å huske. I en utredning om kjøretidsreduksjon på Bergensbanen fastslås således at «Stive ruter vil si avgang hver time til samme tid, for eksempel «ti på halv». Dette gir igjen et bedre og mer publikumsvennlig rutetilbud…» Mange ruteselskaper har innført stive ruter også på lengre strekninger. Det har også vært brukt i markedsføringen – og som navn på ekspressbussrutene i TIMEkspressen.
Stive ruter har visse ulemper, bl.a. at materiellet ikke alltid utnyttes optimalt. Noen ganger forsøker ruteselskapene å avbøte denne ulempen ved å øke (ofte doble) frekvensene i rushtidene. På enkeltsporede jernbanestrekninger kan stive ruter medføre økt kjøretid og forsinkelser i påvente av kryssende tog på stasjonene. I Norge gjelder dette f.eks. Dovrebanen Eidsvoll-Lillehammer, det meste av Vestfoldbanen, og det meste av Østfoldbanen sør for Moss.
Intervallene i grunnruten kan variere fra 90 sekunder – som er minsteavstanden mellom to tog på de tettest trafikkerte T-banelinjene – til to timer. Vys lokaltog i Oslo-området har grunnruter med 30 minutters intervaller på strekningen Stabekk–Ski og grunnruter med 15 minutters intervaller på strekningen Lillestrøm–Asker(-Spikkestad), og timesavganger mellom Asker og Kongsvinger. (Annethvert tog i pendelen Lillestrøm-Asker fortsetter til Spikkestad, så strekningen Asker-Spikkestad har 30 minutters grunnrute.) Enkelte lengre strekninger, som Oslo S–Halden og Skien–Oslo S–Gardermoen–Lillehammer, har grunnruter med timesavganger. I rushtidene har mange ruter flere avganger enn i grunnruten. Til gjengjeld har de vanligvis, iallfall på typiske pendlerstrekninger, færre i helgene (iallfall deler av dem), tidlig om morgenen (før morgenrushet) og sent på kvelden.
Der to eller flere ruter deler samme linje, økes vanligvis avgangsfrekvensen tilsvarende. Dette er vanlig i sentrale deler av større byer. I Norge gjelder dette særlig i og rundt Oslo, f.eks. Storgata, Stortingsgata og nedre del av Trondheimsveien for trikker og busser – og T-banens fellesstrekning Majorstuen–Tøyen. Det beste eksemplet på jernbanen i Norge er strekningen Lillestrøm - Oslo S - Nationaltheatret - Skøyen - Lysaker - Sandvika - Asker hvor linjedelingen gjør at disse knutepunktene betjenes av ti tog i timen i grunnrute.


== Referanser ==
Ivar Christensen

Ivar Christensen (også skrevet Kristensen) (født 18. juli 1922 i Kristiansand, død 27. juni 2010 i Pennsylvania, USA) var en norsk motstandsmann under andre verdenskrig og senere forretningsmann i USA.Kristensen ble fengslet i 1942 med 60 andre motstandsfolk etter en opprulling i Kristiansand-området. Han satt fengslet på Grini fra januar 1943 og ble i april 1944 dømt til døden, men senere benådet. Han satt fengslet på Grini til slutten av andre verdenskrig.Etter krigen studerte Kristensen i USA, der han også stiftet familie. I noen år arbeidet han i Australia med mottak av europeiske flyktninger som fikk slå seg ned der. Tilbake i USA arbeidet han i kantine- og serviceselskapet Aramark, inntil han i 1972 startet et eget firma som etter hvert drev en rekke restauranter landet over. Selskapet ble solgt i 1991 og hadde da 1800 ansatte.
Kristensen reetablerte og nedla et betydelig arbeid i organisasjonen Leif Ericson Society som arbeidet for å gjøre Leiv Erikssons oppdagelse av Amerika kjent. Dette fikk han i 1997 St. Olavsmedaljen for.


== Referanser ==


== Kilder ==
Nekrolog Aftenposten onsdag 14. juli 2010, side 12 (omtalt som Ivar Christensen)
Tor Air

Tor Air er et svensk flyselskap med base på Göteborg City Airport. Selskapet flyr for andre selskaper på wet lease–vilkår med en flåte bestående av en Boeing 737-400 som har  gått i trafikk for Norwegian, TAP Portugal og Cimber Sterling.
Selskapet ble grunnlagt i 2008, og må ikke forveksles med charterselskapet Tor Air, som var i drift i to år på 1960-tallet med Curtiss C-46 Commando og Douglas DC-3 basert på den nå nedlagte Torslanda flyplass.


== Ellers ==
Tor Air har en enhet for opplæring av flypersonell.  Tor Air Training. De utdanner piloter på Boeing 737, og kabinpersonell.


== Eksterne lenker ==
Offisielt nettsted 
(en) Tor Air – kategori av bilder, video eller lyd på Commons
Bai (navn)

Bai (kinesisk: 白, pinyin: Bái) er et vanlig kinesisk slektsnavn. Det påtreffes i særlig grad i Indre Mongolia. 
Navnet finnes også utenfor det mandarinspråklige område, med en noe annen uttale og romanisering: 

kantonesisk: Baak6, Pak
Minnan (hokkien (Fujian)/teochew): Pe̍h, Pe̍k, Peh
Vietnamesisk: Bạch
Koreansk: Bae, Baek (백), Pae
Japansk: Haku, Hyaku, Byaku
Bai (folk)

Bai (kinesisk: 白族; pinyin: Báizú) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 1,9 millioner av dem i Kina, for det meste i provinsene Yunnan, Guizhou og Hunan. 


== Religion ==
En overveiende del av baifolket bekjenner seg til buddhismen.
I det autonome distrikt Dali finnes det en rekke større katolske og protestantiske menigheter med overveiende baimedlemskap.


== Eksterne lenker ==
The Bai ethnic minority (kinesisk regjeringsside)
Kommunistopprørskrigen

Kommunistopprørskrigen (malayisk: Kebangkitan Semula Pengganas Komunis; engelsk: Communist Insurgency War) eller Den andre malayakrisa (Second Malaysian Emergency) var et opprør og geriljakrig ført av Det malayiske kommunistparti ledet av Chin Peng mot Malaysias regjeringsstyrker fra 1968 til 1989. Opprøret regnes som en fortsettelse av det malayiske kommunistpartiets første opprør, den første malayakrisa fra 1948 til 1960. Kommunistopprøret begynte med en gruppe opprørere på begge sider av grensa mellom Thailand og Malaysia, som Chin Peng og andre partimedlemmer, som da befant seg i Folkerepublikken Kina, hadde liten kontakt med. Konflikten sluttet med en fredsavtale i 1989 i Hat Yai sør i Thailand, hvor kommunistpartiet inngikk to separate fredsavtaler med regjeringene i Malaysia og Thailand.
Frank Baude

Frank Torvald Baude (født 16. juli 1936 i Göteborg i Sverige, død 3. februar 2021 samme sted) var en svensk politiker og forfatter.


== Liv og virke ==
Frank Baude Han kom fra bydelen Majorna i Göteborg. Han var opprinnelig murer av yrke.
Han ble medlem av daværende Sveriges Kommunistiska Parti (nå Vänsterpartiet) i 1960, men forlot partiet i 1967 sammen med gruppen som startet Kommunistiska förbundet marxist-leninisterna, KFML. Da KFML ble splittet i 1970 blev han leder i utbryterorganisasjonen KFML(r). Organisasjonen byttet navn, først til KPML(r), så til Kommunistiska Partiet. Men Baude satt som leder i alle år fram til 1998. En periode var han innvalgt i Göteborgs kommunestyre for organisasjonen.
I 1993 var han gjest hos Nord-Koreas ledelse, og rapporterte at Kim Il-sung gjorde «ett sympatiskt och chosefritt intryck».Som pensjonist skrev Baude fortsatt i organisasjonens avis Proletären.


== Verker ==
Fackföreningarna och korporativismen
Leve de vilda strejkerna, Proletärkultur (1984)
Göteborgsprocessen 1973 (redaktör)
Debatten : KFMLr – Frank Baude : VPK – Lars Herlitz
Några anteckningar i programfrågan : med utdrag från polemiken mellan KKP och SUKP 1960-1963
Telefonavlyssning, åsiktsregistrering, brevcensur : socialdemokratins hemliga polis
Borgerlig eller proletär politik : en kritisk granskning av SKP
Vad vill VPK?
Mordet på Palme och polisspåret : [en vitbok] (redaktør)
Mot strömmen – om 30 år i svensk vänsterpolitik, KPML(r), Göteborg (2000) ISBN 91 7384 052 1


== Referanser ==


== Eksterne lenker ==
Partiets hjemmeside
Cai (navn)

Cai (kinesisk: 蔡, pinyin: Cài) er et kinesisk slektsnavn som tilbakeførest til den kinesiske oldtidsstaten Cai. Det er regionalt mer alminnelig i provinsen Fujian og blant kinesere som er utvandret derfra enn det er i andre deler i Folkerepublikken Kina.
Det regnes som Kinas 34. mest utbredte slektsnavn, men er det niende mest utbredte på Taiwan, der det vanligvis romaniseres som Tsai, og det åttende vanligste i Singapore, der det gjerne romaniseres Chua.


== Referanser ==
Fei (navn)

Fei (tradisjonell kinesisk: 費, forenklet kinesisk: 费, pinyin: Fèi) er et tradisjonelt kinesisk etternavn. 
Navnet har tre hovedopphav. To av dem er knyttet til den kinesiske oldtidsstaten Lu i vår- og høstannalenes tid (722–481 f.Kr.), nå del av provinsen Shandong. En ledende embedsmann i staten Lu fikk seg tildelt byen Fei, mens sønnen av en hertug fikk seg tildelt fylket Fei. Begge fikk etterkommere som benyttet disse stedsnavnene som slektsnavn. En tredje kilde er Fei Zhong, en ledende minister i Yin-dynastiet (1401–1122 f.Kr.).


== Referanser ==
Fei

Fei kan sikte til:

Fylket Fei i byprefekturet Linyi i provinsen Shandong i Folkerepublikken Kina,
Det kinesiske slektsnavnet Fei.
Gao (navn)

Gao (kinesisk: 高, pinyin: Gāo) er et utbredt, kinesisk slektsnavn. Det er (2010) om lag 16 millioner i Kina med dette navnet. Noen steder, som på Taiwan, blir navnet vanligvis romanisert Kao. I Hongkong romaniseres det Ko.
Huang

Huang  黄 er også det gamle (før 1986) navnet på det kinesiske fylket Longkou.Huang (tradisjonell kinesisk: 黃, forenklet kinesisk: 黄, pinyin: Huáng) er et kinesisk slektsnavn som betyr «gult /gyldengult». På standard mandarin uttales det (etter pinyinsystemet) Huáng, men det er store språk- og dialektsystemer innen den kinesiske språkgruppe, så navnet romaniseres alt ettersom også som Houang, Hoang, Wong, Vong, Hung, Hong, Bong, Eng, Ng, Uy, Wee, Oi, Oei, Ooi, Ong, Hwang eller Ung.
Slektsnavnet finnes også på vietnamesisk som Hoàng eller Huỳnh, og med uttalen/romaniseringen Hwang eller Whang på koreansk.
Huang er det syvende mest utbredte slektsnavn i Kina. Det var mer enn 29 millioner bærere av navnet i Kina i 2000; det var også over to millioner utenlandskinesere med navnet,  4,3 millioner vietnamesere (5,1%) og om lag én million koreanere (2000).


== Uttale ==
Huang, mandarin
Huỳnh eller Hoàng, vietnamesisk
Hwang eller Whang, koreansk
Ng, hokkien, taiwansk og teochew
Wong eller Wang, kantonesisk


== Noen kjente bærere av navnet Huang ==
Huang Chao (? – 884), Tangdynastiet. Leder av bondeopprør.
Huang Chunping, kommandør innen det kinesiske militære romprogram, politiker.
Huang Feihong (Wong Fei Hung) ledende kung fumester
Frank Huang (f. 1978?), amerikansk fiolinist født i Kina.
Huang Gai, general i kongedømmet Wu i de tre rikers tid.
Huang Gongwang (1269–1345), maler under Yuandynastiet.
Wong Jim (1940–2004), lyriker og forfatter.
Huang Jinhui (Wee Kim Wee) (1915–2005). President for Singapore.
Huang Ju, politiker.
Huang Qiaoshan (871–953), minister under Tangdynastiet.
Huang Shengyi, kinesisk skuespillerinne.
Huang Tingjian (1045–1105), dikter og kalligraf.
Huang Xie, Herre av Chunshen, statsminister for staten Chu i de stridende rikers tid
Huang Xing (1874–1916), kinesisk revolusjonær.
Huang Xun, general i riket Shu Han i de tre rikers tid.
Huang Yueying, konen til kansler Zhuge Liang (de tre rikers tid).
Huang Zhong, general i riket Shu Han i de tre rikers tid.
Huang Zongxi (1610–1695), filosof i Ming/Qing-overgangen.


== Referanser ==
Ernst-Reuter-Platz undergrunnsstasjon

Ernst-Reuter-Platz undergrunnsstasjon er en undergrunnsstasjon på linje U2 i Berlin. Den ble åpnet 14. desember 1902 som Knie undergrunnsstasjon og befinner seg i bydelen Charlottenburg under Ernst-Reuter-Platz. Siden starten av oktober 1953 har plassen båret samme navn som plassen som igjen er oppkalt etter tidligere borgermester i Vest-Berlin, Ernst Reuter.
Stasjonen, som i BVGs stasjonsfortegnelse omtales som RP, har to 111,5 meter lange og 3,5 meter brede perronger. Den har ingen heis og er altså ikke barrierefri. I nærheten av stasjonen ligger Technische Universität Berlin, derfor er det gjerne mange studenter som benytter denne stasjonen. På Ernst-Reuter-Platz har man muligheter til å ta flere busslinjer.


== Referanser ==
Ji (navn)

Ji (kinesisk: 姬 pinyin: Jī, på kantonesisk: Kei) er et kinesisk slektsnavn. Det var navnet til herskerslekten under Zhou-dynastiet i den kinesiske oldtid. Navnet er relativt sjelden i Kina.
Filokalia

Filokalia (gresk φιλοκαλία, "Kjærlighet til det vakre") er en samling av tekster skrevet mellom det tredje og femtende århundre av de fremste personene i den kristne kontemplative, mystiske, asketiske og hesykastiske tradisjonen.
Tekstene gjenspeiler den hesykastiske tradisjon, der mennesket gjennom Jesusbønnen og den indre fred søker å oppnå en tilstand av fullstendig enhet med Gud

Samlingen ble redigert av Nikodemus Hagoritten (1749–1809) og Makarius av Korint (1731–1805), og ble utgitt for første gang i Venezia i 1782.  Boken, som i sin helhet omfatter fem bind, har blitt til innen den østlige ortodokse kirken, men samler innholde fra flere konfesjoner, blant dem koptisk, syriske og latinske forfattere.
Filokalia sies å være den tekstsamlingen som, nest etter Bibelen, har hatt størst innflytelse på den ortodokse kirkes trosliv.Viktige forfattere i Filokalia er blant andre Maximus bekjenneren, Johannes av Damaskus, Simeon den nye teologen, Gregor av Sinai og Gregor Palamas. For flere av de øvrige forfatternes vedkommende er lite kjent om deres liv.


== Norske utgaver ==
utdrag er gjengitt i antologien Østkirken, 2002
Filokalia : de gamle fedrenes lære om det rene hjertes uavlatelige bønn. Utvalg og oversettelse ved fader Johannes. St. Olav forlag, 1993. ISBN 82-7024-069-9


== Referanser ==
Peter av Damaskus

Peter av Damaskus var biskop av Damaskus da byen ble muslimsk. Han ble arrestert  for å gå imot Muhammed, og til slutt henrettet ved halshugging.
Skrifter fra ham finnes på norsk i antologien Østkirken, som kom ut i 2002.


== Referanser ==


== Eksterne lenker ==
Oppføring hos Catholic Online
Lai (navn)

Lai (tradisjonell kinesisk: 賴; forenklet kinesisk: 赖; pinyin: Lài) er et alminnelig kinesisk slektsnavn. Det uttales på omtrent lik måte både på standard mandarin og på kantonesisk. På taiwansk romaniseres det gjerne Luā.
På kantonesisk blir gjerne også et annet kinesisk etternavn 黎 også romanisert Lai. Det svarer på mandarin til Lí.
Lai-navnet stammer fra staten Lai i vår- og høstannalenes tid. Mange fra den staten trakk seg sørover etter at staten ble beseiret av staten Chu, mange endret også etternavn for å unnslippe forfølgelse.
Shu Ying, bror av Zhou Wu Wang, ble tildelt tittelen Hertug av Lai (nordøst for Shi i Henan-provinsen). I 583 f.Kr. ble riket ødelagt av Chu Ling Wang. Mange flyktet til naborikene Luo (羅) eller Fu (傅), andre dro nordover og slo seg til i Da Yan (Yanling i Henan). De tok navnet Lai i ihukommelse av sitt gamle rike.
I dag er de største Lai-klanene hjemmehørende i Taiwan, Filippinene, Indonesia, Xingning, Meixian og Melbourne.
My Lai-massakren

Mỹ Lai-massakren var en massakre av sivile sørvietnamesere under Vietnamkrigen, begått av amerikanske soldater tilhørende Kompani C i 1. bataljon, 20. infanteriregiment, 11. brigade, 23. infanteridivisjon, under ledelse av troppsjef sekondløytnant William Calley, den 16. mars 1968. Totalt ble mellom 347 og 504 mennesker, hovedsakelig eldre, kvinner og barn, drept av de amerikanske styrkene. Mange ble i tillegg torturert og voldtatt.
Ifølge USAs armé ble 347 mennesker drept, men det er i dette tallet bare medregnet det som skjedde i bygda My Lai, og ikke det som skjedde i nabobygda My Khe. Ifølge Vietnams folkehær ble 504 drept – i både My Khe og My Lai. Ofre fra My Khe er ofte inkludert som tilhørende My Lai-massakren.
Massakren ble stoppet av et amerikansk helikopter som landet mellom de amerikanske soldatene og de gjenværende vietnamesiske sivilistene. Helikopterpiloten Hugh Thompson jr. gav de amerikanske soldatene et ultimatum om å stoppe massakren eller bli beskutt fra helikopteret, der skytterne Spc. Lawrence Colburn og Spc. Glenn Andreotta satt klar bak hver sine mitraljøser. Helikopterbesetningen reddet på denne måten minst elleve liv.
30 år senere ble de tre gitt medaljen Soldier's Medal, hærens høyeste utmerkelse for «mot ikke tilknyttet direkte strid med fienden». USA forsøkte først å dekke over saken, men da verdenspressen fikk kjennskap til massakren, eksploderte skandalen. My Lai ble for mange et symbol på amerikanske overgrep i Vietnam. En amerikansk offiser sa senere at hver større enhet i Vietnam hadde sitt My Lai.
Den ansvarlige for massakren, løytnant William Calley, ble dømt til livsvarig fengsel for mord, men presidenten beordret ham løslatt to dager etter, i påvente av ankebehandlingen. Calley satt 3½ år i husarrest i militærbasen Fort Benning i Georgia, og ble deretter løslatt. Calley skyldte på sine overordnede, blant annet kaptein Ernest Medina, noe Medina benektet. De øvrige involverte soldatene var forlengst dimittert innen denne saken nådde offentlighetens lys, men av totalt 26 menn som ble siktet, var det bare Calley som ble dømt. Saken blir i dag referert til som Medina-standarden, noe som avklarer overordnedes ansvar for underordnedes handlinger, når de ikke kjenner til dem.


== Dokumentar ==
Massakren ble skildret i en den prisbelønnede britiske dokumentarfilmen Four Hours in My Lai fra 1989. Dokumentaren ble tildelt både en International Emmy Award og en BAFTA i sin klasse.


== Referanser ==


== Eksterne lenker ==
(en) My Lai massacre – kategori av bilder, video eller lyd på Commons 
Special Report: Tiger Force (the scalping party) atrocities in My Lai
Unit History of the 161st Assault Helicopter Company (som grep inn)
Webside om My Lai med personbiografier (på engelsk)
Norsk side om My Lai massakren
My Lai-massakren: Fire timer som sjokkerte en hel verden (TV 2, 2022)
Ma (navn)

Ma (forenklet kinesisk: 马; tradisjonell kinesisk:馬; pinyin: Mǎ) er et av de mest utbredte kinesiske slektsnavnene. I 2006 ble det rangert som den 14.de mest alminnelige i Folkerepublikken Kina. Det er særdeles utbredt blant de kinesiske muslimer (hui-kineserne).
Etternavnet betyr hest. Etterfølgerne av Zhao She tok navnet Ma (馬), første stavbelse av det distriktet de sammet fra Ma Fu. Alt etter dialekt kan man også finne romaniseringene Mah, Beh og Mar.
Når navnet ble så populært blant kinesaiske muslimer, skyldes det at dette er den kinesiske versjonen av Muhammed.
Nie

Nie (forenklet kinesisk: 聂, tradisjonell kinesisk: 聶, pinyin: Niè) er et vanlig kinesisk slektsnavn. 


== Kjente bærere av navnet Nie ==
Nie Zheng, snikmorder i de stridende staters tid, den første Nie i historiske nedtegnelser
Nie Shicheng, general under Qingdynastiet
Nie Er, kinesisk komponist på 1900-tallet
Nie Rongzhen, marskalk i Folkets frigjøringshær
Nie Yuanzi, nøkkelskikkelse under kulturrevolusjonen
Eddie Steeples

Eddie Steeples (født 25. november 1973 i Spring i Texas) er en skuespiller fra USA, som er mest kjent fra NBC-Serien My Name Is Earl der han ble kalt «Crab Man».
Eddie Steeples ble født i Texas og studerte teater ved St. Louis Repertory og flyttet til New York på midten av 1990-tallet. Der deltok han i en eksperimentell filmgruppe, Mo-Freek, og en hip-hopgruppe, No Surrender. Blant Mo-Freeks produksjoner han har medvirket i er Lost in the Bush, Caravan summer og People are dead. Han spilte også i kortfilmen Whoa, og dukket opp som gjest på The Chris Rock Show.
Steeples ble nasjonalt kjent da han fikk rollen som «Rubberband Man» i en serie av prisbelønte reklamefilmer for OfficeMax. Han har også spilt i filmen Torque, sammen med Ice Cube, Faison Love og Jaime Pressley.
Steeples dukket opp i filmen Akeelah og Bee, med Laurence Fishburne og Angela Bassett, utgitt i april 2006. En uavhengig film skrevet og regissert av Steeples, med tittelen Robbers, er nå i post-produksjon.
Steeples spilte rollen som Darnell Turner i NBC-serien My Name Is Earl, som hadde premiere den 20. september 2005 og gikk i fire sesonger. Steeples var i serien kjent som «Crab Man».


== Eksterne lenker ==
(en) Eddie Steeples på Internet Movie Database 
(fr) Eddie Steeples på Allociné 
(en) Eddie Steeples på AllMovie 
(en) Eddie Steeples hos The Movie Database
Janez Polda

Janez Polda (født 1924 i Mojstrana, Kranjska Gora, død 20. mars 1964 samme sted) var en slovensk skihopper som konkurrerte for Jugoslavia.
Han deltok i OL i 1948, 1952 og 1956, med 16.-plass i Oslo i 1952 som beste plassering. I VM i Lake Placid i 1950 og Falun i 1954 ble han henholdsvis nummer 25 og nummer 16. Han var med i tre renn i den tysk-østerrikske hoppuka i 1953 og 1956, der 5.-plass i Innsbruck 6. januar 1956 var hans beste plassering.
I Planica i 1948 falt han på et hopp på 120 meter, som ville vært verdensrekord hvis han hadde stått. Han satte to jugoslaviske rekorder, 109 meter i 1948 og 114 meter i 1950, begge i Planica.Et internasjonalt hopprenn til minne om Janez Polda ble arrangert i Planica mellom 1965 og 1978.


== Referanser ==


== Kilder ==
Gorenjci.si: Biografi Arkivert 6. oktober 2009 hos Wayback Machine. (slovensk)
Sports Reference: Janez Polda Arkivert 15. oktober 2012 hos Wayback Machine. (bare olympiaresultater, feil fødselsdato)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Janez Polda – Olympedia 
(en) Janez Polda – Sports-Reference (OL-resultater – arkivert) 
(en) Janez Polda – FIS (skihopping) 
(en) Janez Polda – TheSports.org
Ou (navn)

Ou (kinesisk: 區 eller 歐, pinyin: Ōu, kantonesisk: Au) er et kinesisk slektsnavn. 
Ou er nokså vanlig navn i Hongkong. Mange av navnets bærere har sine røtter i områdene Longgang, Zhongshan, Shunde, Panyu eller Xinhui i provinsen Guangdong.
Både Ou (區 / 歐) og Ouyang (歐陽) nedstammer navnemessig fra herskerslekten for den kinesiske oldtidsstaten Yue i vår- og høstannalenes tid.
Komorene under Sommer-OL 2000

Komorene under Sommer-OL 2000. To sportsutøvere, en mann og en kvinne fra Komorene deltok i friidrett under Sommer-OL 2000 i Sydney. Det var andre gangen Komorene deltok i et sommer-OL, de vant ingen medaljer.


== Medaljer ==


== Eksterne lenker ==
Resultater og profilside Arkivert 14. desember 2012 hos Wayback Machine. på sports-reference.com
Pan (navn)

Pan (kinesisk: 潘, pinyin: Pān) er et kinesisk slektsnavn. Det romaniseres også ofte som is Poon, Pun eller Pon.
Navnet finnes også i nabolandene uttalt som Ban (tidligere Pan) i Korea og skrevet Phan i Vietnam.